Diari Oficial de la Generalitat Valenciana


Sumari del DOGV 9896, del 18-07-2024 (2024/7177)

RESOLUCIÓ d'11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a contractar persones desocupades menors de trenta anys per entitats locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7177

CVE
:   UOQS-A-0414-7206

Data del document
:   11-07-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * contractació de personal
    * administració local

El 24 de juny de 2021, el Parlament Europeu i el Consell van adoptar el Reglament (UE) 2021/1057, pel qual s’establix el Fons Social Europeu Plus (d’ara en avant, FSE+) que té com a objectiu afavorir una major visibilitat i comprensió de les accions de la UE en matèria d’ocupació i en l’àmbit social, que faciliten també la combinació de mesures d’activació i inclusió social.

Entre els objectius específics de les polítiques sectorials d’ocupació i mobilitat laboral, educació i inclusió social recollits en l’article 4 del Reglament FSE+, destaquen millorar l’accés a l’ocupació i les mesures d’activació de tots els demandants d’ocupació, en particular de les persones jóvens a través de la Garantia Juvenil, dels aturats de llarga duració i dels grups desfavorits en el mercat laboral, i de les persones inactives, així com mitjançant la promoció de l’ocupació per compte propi i l’economia social. D’esta manera, es contribuïx a dur avant l’objectiu polític d’«una Europa més social i integradora mitjançant l’aplicació del pilar europeu de drets socials» que s’arreplega en l’article 5, lletra d, del Reglament (UE) 2021/1060.

En el *Diari Oficial de la Generalitat Valenciana*  de 18 de juny de 2024, es va publicar l’Orde 13/2024, de 13 de juny, de la Conselleria d’Educació, Universitats i Ocupació, per la qual s’establixen les bases reguladores de les subvencions per a contractar persones desocupades per entitats locals de la Comunitat Valenciana, d’ara en avant, orde de bases.

L’article 8 de l’orde de bases establix que cada convocatòria podrà delimitar la tipologia específica de les entitats beneficiàries, els col·lectius específics de persones destinatàries finals (jóvens, dones, aturats de llarga duració, persones amb discapacitat, etc.), així com l’àmbit geogràfic específic d’actuació, quan concórreguen circumstàncies objectives que ho aconsellen. En aplicació de l’esmentat article, esta actuació va dirigida a les persones jóvens beneficiàries de la Garantia Juvenil, un dels col·lectius amb més dificultat d’accés a l’ocupació pel manifest dèficit d’ocupabilitat derivat de l’escassa o la nul·la experiència laboral prèvia. Mitjançant esta convocatòria, Labora completa la relació d’ajuntaments beneficiaris de l’Orde 13/2024, i estén la capil·laritat d’esta tipologia de programes d’ocupació a tot el territori de la Comunitat Valenciana.

Estes subvencions són compatibles amb el mercat comú i no estan subjectes a comunicació o a notificació a la Comissió Europea, perquè no se’ls aplica el que establix l’article 107.1 del Tractat de Funcionament de la Unió Europea, ja que estan destinades a entitats públiques per a contractar persones desocupades, a fi que n’incrementen l’ocupabilitat mitjançant l’adquisició d’experiència laboral, i, per tant, no poden afectar els intercanvis comercials perquè no falsegen ni amenacen falsejar la competència.

Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d’esta convocatòria, podrà posar estos fets en coneixement del Servei Nacional de Coordinació Antifrau de la Intervenció General de l’Administració de l’Estat, per mitjans electrònics a través del canal habilitat a este efecte per este Servei en l’adreça web [http://www.igae.pap.hacienda.gob.es/sitios/igae/es-ES/Paginas/denan.aspx,](http://www.igae.pap.hacienda.gob.es/sitios/igae/es-ES/Paginas/denan.aspx, ) i en els termes establits en la Comunicació 1/2017, de 3 d’abril, de l’esmentat servei, que pot localitzar-se en la següent adreça web:

<http://www.labora.gva.es/es/comunicacio-del-servei-nacional-de-coordinacio-antifrau-de-la-intervencio-general-de-l-administracio-de-l-estat.>

En virtut del que s’ha exposat i de conformitat amb l’article 160.4.b) de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

*Primer. Convocatòria*

1. Convocar per a l’exercici 2024 les subvencions destinades a contractar persones desocupades menors de 30 anys per entitats locals de la Comunitat Valenciana, en aplicació de l’Orde 13/2024, de 13 de juny, de la Conselleria d’Educació, Universitats i Ocupació, per la qual s’establixen les bases reguladores de les subvencions per a contractar persones desocupades per entitats locals de la Comunitat Valenciana.

2. Estes subvencions es finançaran amb càrrec al capítol 4, codi de línia S0450, «Ocupació jove», del subprograma 322.C01, Foment d’ocupació, per un import global màxim estimat de 26.621.719 euros, fons susceptibles de cofinançament pel Fons Social Europeu Plus (FSE+) 2021-2027 o qualsevol altre fons de la Unió Europea.

3. La dotació d’esta convocatòria podrà incrementar-se si concorre algun dels supòsits previstos en l’article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que haurà de ser publicada en el *Diari Oficial de la Generalitat Valenciana*. Esta publicitat no implicarà l’obertura de termini per a presentar noves sol·licituds ni l’inici d’un nou còmput de termini per a resoldre.

*Segon. Objecte i àmbit*

1. Esta convocatòria té com a objecte concedir subvencions destinades a contractar persones desocupades beneficiàries de la Garantia Juvenil, per entitats locals de la Comunitat Valenciana, amb la finalitat que incrementen la seua ocupabilitat mitjançant l’adquisició d’experiència laboral.

2. L’import de la subvenció permetrà finançar almenys 2 contractes, per un import global de 51.036 euros.

*Tercer. Entitats beneficiàries*

1. En aplicació de l’article 8.3.a de l’orde de bases, podran ser beneficiaris d’este programa els ajuntaments de la Comunitat Valenciana relacionats en l’annex II, així com els seus organismes autònoms i entitats dependents o vinculades.

2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l’article 13 de la Llei 38/2003, de 17 de novembre, general de subvencions.

*Quart. Costos subvencionables i import de la subvenció*

1. La subvenció finançarà els costos salarials i la cotització a la Seguretat Social de les persones que s’indiquen en l’article 4.

2. L’import de la subvenció per cada contractació es determinarà multiplicant l’import del barem estàndard de costos unitaris mensual (d’ara en avant, BECU, arreplegat en l’annex I) corresponent al grup de cotització que corresponga a cada treballador, pel període d’obligació de manteniment del contracte (10 mesos).

3. Els imports del BECU s’han determinat mitjançant un estudi de costos basat en dades històriques verificades de beneficiaris concrets i en el qual han exclòs els conceptes salarials no admesos en l’article 3.2 de l’orde de bases; així mateix, este import ja inclou una minoració per les situacions no subvencionables recollides en l’article 3.3 de l’orde de bases.

4. L’import de la subvenció concedida no determinarà el cost salarial i de Seguretat Social de les persones contractades, les retribucions de les quals es fixaran d’acord amb la normativa que legalment o convencionalment resulte aplicable en cada entitat beneficiària.

*Quint. Persones destinatàries finals*

1. Són destinatàries finals d’estes ajudes les persones desocupades que figuren inscrites com a demandants d’ocupació en els Espais Labora de la Generalitat i com a beneficiàries en el fitxer del Sistema Nacional de Garantia Juvenil, condicions que hauran de complir-se en el moment de la contractació.

2. La situació de desocupació haurà d’acreditar-se, almenys, des del dia immediatament anterior al de l’inici de la relació laboral subvencionada.

3. No es considerarà complit el requisit d’inscripció si esta situació es produïx el mateix dia en què s’inicia la relació laboral subvencionada.

*Sext. Procediment de selecció de les persones treballadores*

1. Per a seleccionar les persones treballadores s’aplicarà el procediment següent:

a) La Direcció General de Labora Servei Valencià d’Ocupació i Formació dictarà una resolució en la qual s’establiran els criteris de selecció, que serà publicada en l’apartat EMPUJU 2024 de la pàgina web de Labora.

b) Després de la publicació dels imports assignats per l’òrgan col·legiat i sense necessitat que es notifique la resolució de concessió, les entitats beneficiàries presentaran l’oferta d’ocupació en l’Espai Labora, que, aplicant els criteris de selecció arreplegats en la resolució esmentada en la lletra anterior, entre les persones que complisquen les condicions per a ser destinatàries, els facilitarà la relació prioritzada de persones seleccionades. En aplicació de l’article 7.2 de les bases reguladores, Labora exclourà les persones que, en qualsevol moment posterior al 31 de desembre de 2013, hagueren sigut ja contractades per qualsevol entitat, a l’empara de programes d’ocupació pública de Labora finançats per la Unió Europea.

c) L’entitat beneficiària contractarà les persones seleccionades, prèvia comprovació que reunix els requisits establits en el punt resolutiu quint, segons l’orde de prelació, en el número que els permeta la subvenció concedida.

2. La resolució i els imports assignats referits en el punt anterior es publicaran de manera simultània en l’apartat EMPUJU 2024 de la pàgina web de Labora.

*Sèptim. Condicions de les contractacions*

1. Amb la subvenció concedida, les entitats beneficiàries efectuaran contractacions que hauran de respectar les condicions següents:

a) Sota la modalitat de contracte vinculat a programes d’activació per a l’ocupació, les contractacions hauran de tindre una duració d’almenys deu mesos.

b) El període subvencionable dels contractes s’estendrà fins al 31 d’agost de 2025.

c) Els contractes seran de jornada completa; no obstant això, s’admetrà una jornada parcial d’almenys el 50 % de la jornada ordinària en els casos següents:

1) persones amb un grau de discapacitat intel·lectual o malaltia mental reconegut igual o superior al 33 % o amb un grau de discapacitat física o sensorial reconegut igual o superior al 65 %. S’entendrà acreditada una discapacitat intel·lectual o malaltia mental igual o superior al 33 % en els casos d’incapacitat permanent total o absoluta en què concórrega una discapacitat de caràcter psíquic o malaltia mental i en els casos de pluridiscapacitat psíquica i física o sensorial igual o superior al 33 %, així com en el cas de persones amb malaltia o trastorn mental diagnosticat pels centres públics de salut mental.

2) una vegada iniciat el contracte, per reducció legal de la jornada (incloent-hi la que es deriva de riscos laborals), d’obligat compliment per a l’entitat ocupadora.

d) Les contractacions no podran servir per a cobrir vacants de llocs de treball de l’entitat que s’emmarquen en l’àmbit de les ofertes públiques d’ocupació, regulades en el text refós de la Llei de l’estatut bàsic de l’empleat públic, aprovat pel Reial decret legislatiu 5/2015, de 30 d’octubre.

e) Els contractes hauran d’iniciar-se en 2024, excepte en els supòsits de substitució a què fa referència el punt resolutiu octau.

2. Les entitats beneficiàries podran ampliar amb els recursos propis la duració dels contractes subvencionats, amb les limitacions que impose la normativa laboral aplicable.

*Octau. Supòsits de substitució de les persones contractades*

1. Si es produïx l’extinció de la relació laboral per voluntat de la persona treballadora, per discapacitat sobrevinguda, mort o acomiadament disciplinari no declarat improcedent, serà admissible la seua substitució, que haurà de produir-se en el termini màxim d’un mes des de la data de cessament de la persona substituïda, sempre que es produïsquen les condicions següents:

a) Que a la persona substituïda li falten per complir, almenys, 6 mesos de contracte.

b) Que la duració del contracte de la persona substituta siga, almenys, pels dies que li falten per complir a la persona substituïda dels 10 mesos inicials, encara que s’estenga fora del període subvencionable recollit en el punt 1 b del punt resolutiu sèptim.

2. Les substitucions es realitzaran seguint la relació prioritzada per l’Espai Labora. En absència de persones disponibles, es repetirà el procés amb els criteris d’ocupació o titulació de l’oferta original. Estos criteris només podran modificar-se si no hi haguera persones disponibles.

3. No serà admissible la substitució si el cessament de la persona treballadora s’ha produït per la no superació del període de prova a instàncies de l’entitat beneficiària, si bé es liquidarà a l’entitat l’import corresponent al període de temps treballat.

4. L’entitat beneficiària comunicarà la substitució en el termini màxim de deu dies hàbils, a comptar de l’inici del contracte de la persona substituta, i aportarà, per a fer-ho, el model normalitzat corresponent i la documentació de la persona substituta relativa als punts c, d ,e, g i b (només en el cas que procedira d’un procés selectiu nou), del punt resolutiu desseté.

*Nové. Forma i termini de presentació de sol·licituds*

1. La sol·licitud es presentarà de manera telemàtica en la seu electrònica de la Generalitat Valenciana, a través del procediment habilitat a este efecte, anomenat «EMPUJU 2024 - Programa de subvencions d’ocupació per a contractar persones desocupades menors de 30 anys per entitats locals de la Comunitat Valenciana». En la pàgina web de Labora, [http://www.labora.gva.es/corporacions-locals-mancomunitats-diputacions/foment-de-l-ocupacio](http://www.labora.gva.es/corporacions-locals-mancomunitats-diputacions/foment-de-l-ocupacio) ) estarà disponible la informació sobre esta convocatòria i s’habilitarà un accés a la seu electrònica per a formular la sol·licitud. Per a fer-ho, s’haurà de disposar de firma electrònica avançada, bé amb el certificat reconegut d’entitat o certificat de representant d’entitat. Seran inadmeses aquelles sol·licituds que no es presenten utilitzant el procediment que ací es descriu.

2. El termini per a presentar les sol·licituds serà de quinze dies hàbils, a comptar de l’endemà de la publicació de l’extracte d’esta resolució en el *Diari Oficial de la Generalitat Valenciana*.

3. Només s’admetrà una sol·licitud per entitat local, de manera que no s’admetran les sol·licituds presentades per organismes o entitats (incloses les entitats locals menors) si l’entitat local de la qual depenen o estan vinculades ha presentat una sol·licitud.

*Dècim. Contingut de la sol·licitud*

El tràmit telemàtic de presentació de la sol·licitud permetrà que l’entitat sol·licitant:

a) Declare responsablement sobre les obligacions de publicitat de les ajudes de l’FSE+.

b) Indique l’import de la subvenció sol·licitada; si no s’indicara cap import, s’entendrà que l’entitat sol·licita els 51.036 euros que garantix el punt resolutiu segon. Només serà admissible variar l’import sol·licitat inicialment, mitjançant l’aportació d’un nou formulari annex que anul·larà l’anterior, durant el període de presentació de sol·licituds

c) Identifique el compte bancari en el qual Labora ha d’efectuar el pagament de la subvenció. Si es tracta d’un compte nou, l’entitat haurà d’haver-lo donat d’alta prèviament a través del tràmit telemàtic habilitat a este efecte i anomenat «Procediment per a tramitar les altes i baixes de les domiciliacions bancàries» [https://www.gva.es/va/inicio/procedimientos?id\_proc=22723](https://www.gva.es/va/inicio/procedimientos?id_proc=22200).)

d) Declare responsablement no estar incursa en les prohibicions per a obtindre la condició de beneficiària a què fan referència els apartats 2 i 3 de l’article 13 de la Llei 38/2003.

*Onzé. Instrucció*

1. La instrucció correspondrà a les direccions territorials de Labora Servei Valencià d’Ocupació i Formació.

2. L’òrgan instructor podrà recaptar de les entitats sol·licitants l’aportació addicional de tots els documents i les dades aclaridores que considere necessaris per a resoldre la sol·licitud presentada.

3. Examinades les sol·licituds, l’òrgan instructor emetrà un informe on farà constar que les entitats beneficiàries complixen tots els requisits necessaris per a la concessió de les ajudes; l’informe inclourà, si és el cas, els motius de denegació o inadmissió de la resta de sol·licituds.

4. En la Subdirecció General d’Ocupació es constituirà un òrgan col·legiat integrat per la persona titular d’esta Subdirecció o persona que designe per a substituir-la, que el presidirà; dos vocals; i una persona que ocuparà la secretaria, amb veu, però sense vot. Les persones que ocupen les vocalies i la secretaria les designarà la persona titular de la Direcció General d’Ocupació. L’òrgan col·legiat emetrà un informe on es concrete el resultat de l’avaluació efectuada.

5. En vista de l’informe de l’òrgan col·legiat, l’òrgan instructor formularà les propostes de concessió a l’òrgan concedent.

*Dotzé. Procediment de concessió*

1. La concessió d’estes subvencions es tramitarà en règim de concurrència competitiva. Ja que l’import de la dotació permet assignar a totes les entitats locals potencialment destinatàries l’import indicat en el punt resolutiu segon, l’òrgan col·legiat prorratejarà la dotació en proporció a l’atur registrat, en aplicació de l’article 10.1.b de l’orde de bases.

2. A l’efecte del que disposa l’apartat anterior es tindran en compte les estadístiques d’atur registrat corresponents al mes anterior al de la data d’esta resolució de convocatòria.

3. La resolució de possibles empats s’efectuarà en funció de la pitjor evolució de l’atur registrat en cada municipi. A este efecte, la comparativa es remuntarà als mesos precedents al que s’indica en l’apartat anterior que resulte necessari fins a desfer l’empat.

4. En cap cas l’import proposat podrà superar la quantia de l’ajuda sol·licitada.

*Tretzé. Resolució i recursos*

1. La competència per a resoldre les sol·licituds presentades correspon, per delegació, a la Direcció General d’Ocupació i Formació.

2. La resolució de concessió determinarà la quantia concedida i incorporarà les condicions, obligacions i determinacions accessòries a què haja de subjectar-se l’entitat beneficiària.

3. El termini per a resoldre i notificar les resolucions procedents serà de sis mesos, comptats a partir de l’endemà de la publicació d’esta convocatòria. Transcorregut este termini sense que s’haja dictat cap resolució expressa, la sol·licitud podrà entendre’s desestimada per silenci administratiu.

4. La resolució posarà fi a la via administrativa i, contra esta, es podrà interposar un recurs potestatiu de reposició davant el mateix òrgan, en el termini d’un mes a partir de l’endemà de la notificació, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o un recurs contenciós administratiu, en el termini de dos mesos, davant el corresponent jutjat contenciós administratiu de la Comunitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Catorzé. Mitjà de notificació*

La notificació de les resolucions i dels actes de tràmit es practicarà a través de la seu electrònica de la Generalitat [https://sede.gva.es](https://sede.gva.es). ). Per a fer-ho, s’haurà de disposar de firma electrònica avançada, bé amb el certificat reconegut d’entitat o certificat de representant d’entitat. Amb esta finalitat es remetrà un avís a l’adreça de correu electrònic que figure en l’expedient, en què s’informarà de la posada a la disposició d’una notificació en la seu electrònica mencionada. La falta de pràctica de l’avís no impedirà que la notificació es considere plenament vàlida.

*Quinzé. Pagament anticipat*

1. Amb la justificació prèvia de l’inici dels contractes, es podrà anticipar el pagament de fins al 70 % de la subvenció concedida.

2. El percentatge es modularà en funció de les contractacions justificades.

*Setzé. Requisits per als pagaments*

1. El pagament de la subvenció, tant l’anticipat com el que es deriva de la comprovació del compte justificatiu, requerirà que el beneficiari complisca els requisits següents:

a) Que es trobe al corrent en el compliment de les obligacions tributàries i enfront de la Seguretat Social, i que no siga deutor per resolució de procedència de reintegrament.

b) Que es trobe al corrent en el compliment de l’obligació de rendició dels comptes anuals a la Sindicatura de Comptes.

2. A l’efecte del que disposa l’apartat anterior, el beneficiari haurà d’aportar una declaració responsable relativa a l’article 34.5 de la Llei general de subvencions; per la seua part, l’òrgan gestor comprovarà el compliment de l’obligació de rendició de comptes anuals.

3. Si en la fase de liquidació final de la subvenció l’entitat no es troba al corrent del que disposa l’apartat 1, l’òrgan instructor li ho requerirà perquè, en el termini de deu dies, esmene l’incompliment. La falta d’esmena determinarà la pèrdua del dret de cobrament de la subvenció, que quedara pendent de liquidar.

*Desseté. Justificació d’inici dels contractes*

1. La documentació d’inici del projecte es justificarà en el termini d’un mes, a partir de la data de contractació de les persones treballadores.

2. L’inici, que inclourà la presentació d’un formulari telemàtic amb les dades de les persones contractades, es justificarà davant la Direcció Territorial de Labora Servei Valencià d’Ocupació i Formació, mitjançant la presentació de la documentació següent:

a) Relació de persones contractades, amb la identificació del codi comptable corresponent a la subvenció concedida.

b) Llista de persones desocupades remesa per l’Espai Labora.

c) Contractes de treball i la seua comunicació a Labora Servei Valencià d’Ocupació i Formació a través de l’aplicació Contrat@ (modalitat «Contractes vinculats a programes de polítiques actives d’ocupació», amb el codi de contracte 405).

d) Informació a les persones treballadores contractades sobre la procedència del finançament del programa.

e) Justificant de l’ompliment del formulari inicial d’indicadors per la persona contractada.

f) La documentació requerida per al pagament, a la qual fa referència el punt resolutiu anterior.

g) Certificació de la inscripció de la persona jove contractada en la Garantia Juvenil.

*Dihuité. Justificació de la subvenció*

1. En el termini d’un mes, des de la finalització del període subvencionat dels contractes, i amb independència que hi haguera contractes encara vigents, l’entitat beneficiària haurà de justificar la subvenció concedida davant la Direcció Territorial de Labora Servei Valencià d’Ocupació i Formació. Per a fer-ho, presentarà un compte justificatiu que contindrà la documentació següent:

a) Una memòria d’actuació que contindrà la relació de persones contractades, el seu grup de cotització i els períodes de contractació.

b) Una memòria econòmica que contindrà, almenys, el nombre de contractes subvencionables, la quantia que és procedent liquidar en consideració a l’import del barem estàndard de costos unitaris de les persones contractades i la declaració d’altres ingressos o subvencions que hagen finançat l’activitat subvencionada, amb indicació de l’import i la seua procedència.

c) Fotografies de l’actuació.

2. Per a la liquidació s’aplicarà, fins a aconseguir el 100 % de l’import de la subvenció concedida, l’import del BECU pel temps que haja estat d’alta cada persona contractada, amb el límit de 10 mesos. En el cas de jornada parcial, l’import del barem estàndard de costos unitaris es reduirà de manera proporcional.

*Denové. Reintegrament de les ajudes concedides*

1. Donaran lloc a la pèrdua total o parcial del dret al cobrament, o a l’obligació de reintegrar, totalment o parcialment, les quantitats percebudes, així com l’exigència de l’interés de demora, des de la data del pagament de la subvenció fins que s’acorde el seu reintegrament, els casos previstos en l’article 37 de la Llei 38/2003, de 17 de novembre, general de subvencions.

2. Procedirà la pèrdua total del dret al cobrament, o el reintegrament total de la subvenció, en els casos següents:

a) extinció de la relació laboral de la persona treballadora abans de completar el període de 10 mesos de manteniment del contracte, llevat que concórreguen els supòsits indicats en el punt 1 del punt resolutiu octau.

b) contractacions que no s’hagen iniciat durant l’any natural de la concessió, excepte els supòsits de substitució arreplegats en el punt resolutiu octau, o respecte de les quals s’haja incomplit el procediment de selecció.

3. Serà procedent la pèrdua parcial del dret al cobrament, o el reintegrament parcial de la subvenció, en els casos següents:

a) quan l’extinció de la relació laboral responga als supòsits indicats en el punt 1 del punt resolutiu octau i l’entitat no substituïsca la persona contractada inicialment.

b) Cessament en el període de prova de la persona contractada a instàncies de l’entitat ocupadora.

c) justificació extemporània de la subvenció. L’import del reintegrament o de la minoració per cada dia natural de retard serà del 0,5 % de l’import que s’ha de liquidar.

4. De conformitat amb la Llei 1/2022, de 13 d’abril, de transparència i bon govern de la Comunitat Valenciana, l’incompliment de les obligacions de publicitat podrà comportar el reintegrament total o parcial de la subvenció concedida, amb procediment sancionador previ que se sotmetrà al que disposa el Títol V de la Llei 1/2022.

5. El que disposen els apartats anteriors serà aplicable sense perjuí de la possible qualificació dels fets com a infracció administrativa i incoació del procediment sancionador, d’acord amb els articles 52 i següents de la Llei 38/2003, de 17 de novembre, general de subvencions, i els articles 173 i següents de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Vinté. Resolució de pagament i incidències*

La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes, correspon per delegació a la Direcció Territorial de Labora Servei Valencià d’Ocupació i Formació.

*Vint-i-uné. Informació relativa al tractament de dades personals*

1. El tractament de dades personals que es realitze en execució d’esta convocatòria s’ajustarà al que disposa el règim jurídic europeu i estatal en matèria de protecció de dades de caràcter personal.

2. De conformitat amb el que disposa l’article 13 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i pel qual es deroga la Directiva 95/46/CE, així com l’article 11 de la Llei orgànica 3/2018, de 5 de desembre, de protecció de dades personals i garantia dels drets digitals d’informació relativa al tractament de dades de caràcter personal, la informació bàsica en matèria de protecció de dades objecte d’este acte administratiu és la següent:

a) Té la condició de responsable del tractament Labora Servei Valencià d’Ocupació i Formació.

b) La finalitat per al tractament de dades personals és la gestió de subvencions per a foment de l’ocupació.

c) La persona interessada té el dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament, i a no ser objecte de decisions individuals automatitzades, de manera presencial o telemàtica, de conformitat amb el que preveu l’enllaç següent: <http://sede.gva.es/va/proc19970>

3. La resta d’informació corresponent al tractament de dades personals (la base jurídica del tractament, el termini de conservació de les dades, el dret a presentar una reclamació davant la Delegació de Protecció de Dades de la Generalitat o davant l’autoritat de control, les possibles cessions de dades, les comunicacions internacionals, així com les dades de contacte de la Delegació) es troba disponible en el Registre d’Activitats de Tractament de Labora Servei Valencià d’Ocupació i Formació, disponible en la pàgina web de l’organisme (labora.gva.es/va/proteccio-de-dades).

Contra esta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar de l’endemà de la publicació, davant el jutjat contenciós administratiu corresponent i competent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant este mateix òrgan en el termini d’un mes, computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això, sense perjuí que els interessats puguen presentar qualsevol altre recurs que estimen pertinent.

ANNEX I

|  |  |
| --- | --- |
| *GRUP COTITZACIÓ* | *BECU MENSUAL* |
| 1 | 2.551,80 |
| 2 | 2.259,00 |
| 3 | 1.797,90 |
| 4 | 1.645,50 |
| 5 | 1.772,40 |
| 6 | 1.483,80 |
| 7 | 1.501,20 |
| 8 | 1.652,70 |
| 9 | 1.400,10 |
| 10 | 1.426,50 |
| 11 | 1.373,40 |

ANNEX II

*Relació de municipis que poden sol·licitar la subvenció*

|  |
| --- |
| 03265 - Agost |
| 03263 - Albatera |
| 03394 - Alcoi/Alcoy |
| 03949 - Alfàs del Pi, l’ |
| 03795 - Algorfa |
| 03298 - Algueña |
| 03696 - Alacant/Alicante |
| 03202 - Almoradí |
| 03589 - Alqueria d’Asnar, l’ |
| 03371 - Altea |
| 03282 - Aspe |
| 03311 - Banyeres de Mariola |
| 03862 - Benejúzar |
| 03335 - Benferri |
| 03125 - Benidorm |
| 03502 - Benijófar |
| 03704 - Benissa |
| 03991 - Poble Nou de Benitatxell, el/Benitachell |
| 03174 - Bigastro |
| 03748 - Calp |
| 03630 - Callosa d’en Sarrià |
| 03065 - Callosa de Segura |
| 03093 - Campello, el |
| 03099 - Castalla |
| 03640 - Catral |
| 03102 - Cocentaina |
| 03570 - Cox |
| 03941 - Crevillent |
| 03135 - Daya Nueva |
| 03319 - Daya Vieja |
| 03447 - Dénia |
| 03122 - Dolores |
| 03515 - Elx/Elche |
| 03494 - Elda |
| 03368 - Finestrat |
| 03599 - Formentera del Segura |
| 03059 - Gata de Gorgos |
| 03837 - Granja de Rocamora |
| 03240 - Guardamar del Segura |
| 03008 - Fondó de les Neus, el/Hondón de las Nieves |
| 03137 - Hondón de los Frailes |
| 03536 - Ibi |
| 03718 - Jacarilla |
| 03252 - Xàbia/Jávea |
| 03012 - Xixona/Jijona |
| 03482 - Monforte del Cid |
| 03844 - Monòver/Monóvar |
| 03941 - Mutxamel |
| 03567 - Muro de Alcoy |
| 03271 - Novelda |
| 03194 - Nucia, la |
| 03836 - Ondara |
| 03278 - Onil |
| 03988 - Orihuela |
| 03825 - Pedreguer |
| 03954 - Pego |
| 03433 - Petrer |
| 03858 - Pinós, el/Pinoso |
| 03737 - Polop |
| 03917 - Rafal |
| 03833 - Redován |
| 03889 - Rojales |
| 03414 - Romana, la |
| 03697 - San Fulgencio |
| 03508 - Sant Joan d’Alacant |
| 03460 - San Miguel de Salinas |
| 03510 - Santa Pola |
| 03545 - Sant Vicent del Raspeig/San Vicente del Raspeig |
| 03601 - Sax |
| 03025 - Teulada |
| 03728 - Torrevieja |
| 03506 - Verger, el |
| 03227 - Vila Joiosa, la/Villajoyosa |
| 03008 - Villena |
| 03100 - Poblets, els |
| 03418 - Pilar de la Horadada |
| 03813 - Montesinos, Los |
| 03945 - San Isidro |
| 12333 - Alcalà de Xivert |
| 12402 - Alcora, l’ |
| 12106 - Almassora |
| 12153 - Almenara |
| 12337 - Altura |
| 12840 - Betxí |
| 12601 - Benicarló |
| 12370 - Benicàssim/Benicasim |
| 12239 - Borriol |
| 12536 - Borriana/Burriana |
| 12982 - Castelló de la Plana |
| 12200 – Xilxes/Chilches |
| 12029 - Geldo |
| 12148 - Moncofa |
| 12532 - Nules |
| 12071 - Onda |
| 12813 - Orpesa/Oropesa del Mar |
| 12423 - Peníscola/Peñíscola |
| 12758 - Segorbe |
| 12170 - Torreblanca |
| 12995 - la Vall d’Uixó |
| 12519 - Vilafranca/Villafranca del Cid |
| 12734 - Vila-real |
| 12015 - Vinaròs |
| 12704 - Alqueries, les/Alquerías del Niño Perdido |
| 46740 - Ador |
| 46566 - Agullent |
| 46596 - Alaquàs |
| 46625 - Albaida |
| 46992 - Albal |
| 46518 - Albalat de la Ribera |
| 46743 - Albalat dels Sorells |
| 46140 - Albalat dels Tarongers |
| 46031 - Alberic |
| 46067 - Alborache |
| 46361 - Alboraia/Alboraya |
| 46798 - Albuixech |
| 46399 - Alcàsser |
| 46138 - Alcàntera de Xúquer |
| 46247 - Alzira |
| 46143 - Alcúdia, l’ |
| 46369 - Alcúdia de Crespins, l’ |
| 46403 - Aldaia |
| 46856 - Alfafar |
| 46183 - Alfarb |
| 46609 - Alfarrasí |
| 46945 - Algemesí |
| 46392 - Alginet |
| 46233 - Almàssera |
| 46279 - Almoines |
| 46843 - Almussafes |
| 46853 - Alqueria de la Comtessa, l’ |
| 46531 - Antella |
| 46346 - Aielo de Malferit |
| 46957 - Ayora |
| 46586 - Barx |
| 46077 - Bellreguard |
| 46313 - Benaguasil |
| 46638 - Benavites |
| 46029 - Beneixida |
| 46330 - Benetússer |
| 46479 - Beniarjó |
| 46329 - Benifairó de la Valldigna |
| 46752 - Benifaió |
| 46594 - Beniflá |
| 46635 - Benigànim |
| 46810 - Benimodo |
| 46333 - Benimuslem |
| 46594 - Beniparrell |
| 46744 - Benirredrà |
| 46107 - Benissanó |
| 46495 - Benissuera |
| 46890 - Bétera |
| 46660 - Bocairent |
| 46953 - Bonrepòs i Mirambell |
| 46441 - Buñol |
| 46905 - Burjassot |
| 46080 - Canals |
| 46810 - Canet d’en Berenguer |
| 46150 - Carcaixent |
| 46867 - Càrcer |
| 46161 - Carlet |
| 46435 - Casinos |
| 46333 - Catadau |
| 46333 - Catarroja |
| 46089 - Quart de Poblet |
| 46755 - Quartell |
| 46205 - Cullera |
| 46441 - Cheste |
| 46896 - Xirivella |
| 46629 - Chiva |
| 46345 - Daimús |
| 46902 - Eliana, l’ |
| 46707 - Emperador |
| 46000 - Enguera |
| 46755 - Estivella |
| 46032 - Faura |
| 46462 - Favara |
| 46668 - Fortaleny |
| 46190 - Foios |
| 46527 - Font d’en Carròs, la |
| 46701 - Gandia |
| 46668 - Gilet |
| 46450 - Godella |
| 46793 - Godelleta |
| 46320 - Granja de Costera, la |
| 46621 - Guadasséquies |
| 46871 - Guadassuar |
| 46304 - Guardamar de la Safor |
| 46542 - Xeraco |
| 46757 - Xàtiva |
| 46475 - Xeresa |
| 46596 - Llíria |
| 46372 - Llocnou d’en Fenollet |
| 46731 - Llocnou de la Corona |
| 46703 - Llaurí |
| 46044 - Llosa de Ranes, la |
| 46823 - Macastre |
| 46108 - Manises |
| 46209 - Manuel |
| 46623 - Massalavés |
| 46496 - Massalfassar |
| 46540 - Massamagrell |
| 46267 - Massanassa |
| 46200 - Meliana |
| 46457 - Miramar |
| 46780 - Mislata |
| 46440 - Moixent/Mogente |
| 46911 - Moncada |
| 46353 - Montserrat |
| 46046 - Museros |
| 46177 - Nàquera/Náquera |
| 46700 - Novetlè |
| 46512 - Oliva |
| 46016 - Olocau |
| 46166 - Olleria, l’ |
| 46045 - Ontinyent |
| 46856 - Paiporta |
| 46930 - Palmera |
| 46051 - Paterna |
| 46250 - Picanya |
| 46608 - Picassent |
| 46222 - Piles |
| 46534 - Polinyà de Xúquer |
| 46055 - Potries |
| 46622 - Pobla de Farnals, la |
| 46095 - Pobla de Vallbona, la |
| 46182 - Pobla Llarga, la |
| 46999 - Puig de Santa Maria, el |
| 46239 - Puçol |
| 46355 - Rafelbunyol |
| 46729 - Rafelcofer |
| 46602 - Rafelguaraf |
| 46902 - Real de Gandia, el |
| 46359 - Requena |
| 46030 - Riba-roja de Túria |
| 46783 - Riola |
| 46360 - Rocafort |
| 46673 - Ròtova |
| 46667 - Sagunt/Sagunto |
| 46452 - Sant Joanet |
| 46157 - Sedaví |
| 46693 - Senyera |
| 46476 - Siete Aguas |
| 46641 - Silla |
| 46529 - Sollana |
| 46273 - Sueca |
| 46642 - Sumacàrcer |
| 46165 - Tavernes Blanques |
| 46521 - Tavernes de la Valldigna |
| 46375 - Torrella |
| 46872 - Torrent |
| 46857 - Tous |
| 46476 - Turís |
| 46817 - Utiel |
| 46518 - València |
| 46859 - Vallés |
| 46051 - Vilallonga/Villalonga |
| 46915 - Vilamarxant |
| 46167 - Castelló |
| 46472 - Villar del Arzobispo |
| 46304 - Vinalesa |
| 46323 - San Antonio de Benagéber |
| 46159 - Benicull de Xúquer |

  

València, 11 de juliol de 2024

Antonio Galvañ Díez

El director general